Wikitravel:Ole reilu

Wikitravel tekee kaikkensa ollakseen "reilu" artikkeleissa.

"Reiluna" oleminen ei välttämättä tarkoita, että on "kiltti". Meillä on tehtävä (muiden asioiden ohella) tehdä luotettava ja täydellinen matkaopas, ja matkaopas ei ole kumpaakaan jos sen tieto on epäluotettavaa tai puolivalmista.

Meidän on kutsuttava lapiota lapioksi; jos ravintola on yleensä täynnä, meluisa ja hintava, meidän on sanottava niin. Jos hotellissa on ötököitä, se haisee virtsalle tai on vaarallisen huonosti rakennettu, meidän on sanottava niin. Jos turistikohde on ruma, inhottava tai ei ole vaivan arvoinen, meidän on sanottava niin.

Jos toinen Wikitravel-käyttäjä ei ole samaa mieltä, kuvausta on muokattava niin kauan, kunnes kumpikin osapuoli hyväksyy, että se on reilu. Jos ravintolan pizzat ovat maukkaita ja ne tarjoillaan nopeasti yhtenä päivänä, mutta toisena päivänä ne voivat jäädä puoliraa'aksi ja tarjoilu on hidasta, niin reilu kuvaus voisi olla: "ruoan laatu ja tarjoilun nopeus saattavat kärsiä ruuhka-aikana".

"Reiluna" oleminen ei kuitenkaan tarkoita, että kuvauksen pitäisi olla mauton, mitäänsanomaton tai ujo. Wikitravelin käyttäjien saavat vapaasti käyttää vankkoja, eläviä kuvauksia, jotka antavat selvän, hyvän kuvan kohteesta. "Vasta avattu kreikkalainen ravintola" ei kerro mitään. "Hämärä, mutta laatuunkäypä kreikkalainen ravintola, jolla on juro tarjoilijakunta, runsaat musaka-annokset ja hyvä stereosysteemi" antaa paljon enemmän tietoa.

"Reiluna olemisen" idea on tämä: Meillä ei ole mitään agendaa Wikitravelissa, joka puoltaa mitään uskontoa, poliittista filosofiaa, ympäristöllistä harjoitusta, feminististä teoriaa, kansainvälistä kieltä, kotikokkauskonetta, matkatoimistoa tai mitään muuta liiketoimintaa. Emme yritä saattaa mitään hotellia pois toiminnasta. Henkilökohtaisten tunteiden sijasta jaamme tietoa ja vaikutelmia muiden Wikitravelin käyttäjien kanssa.

Agendamme Wikitravelissa on saavuttaa tavoitteemme: tehdä todella, todella, todella hyvä matkaopas, joka on käytännöllinen ja luettava matkailijoille ympäri maailman. Me haluamme jakaa tietoamme ja haluamme, että sitä käytetään.

Neutraali näkökulma
Wikipedistien kannattaa pitää mielessä, että Wikitravelin "ole reilu" ei ole aina sama kuin Wikipedian "neutraali näkökulma". Korostamme erityisesti elävää, hyvin kuvailevaa kirjoitusta.

Katso myös

 * Vältä negatiivisia arvosteluja, sillä jotkut paikat ovat parasta jättää kokonaan pois.
 * Älä mainosta, sillä jotkut paikat eivät täytä kaikkia odotuksia.
 * Kirjoitussävy

ca:Wikitravel:Ser just de:Wikitravel:Neutraler Standpunkt en:Wikitravel:Be fair es:Wikitravel:Ser justo fr:Wikitravel:Point de vue neutre it:Wikitravel:Be fair ja:Wikitravel:中立的な観点 nl:Wikitravel:Wees redelijk ro:Wikitravel:Punct de vedere neutru ru:Wikitravel:Будьте справедливым sv:Wikitravel:Skriv från en neutral utgångspunkt